# Referat fra Grundejerforeningen Skansehages generalforsamling 28. aug. 2016.

# Generalforsamlingen blev afholdt på Rørvig Kro kl. 10.00 - 19 parceller var repræsenteret.

**Dagsorden:**

1. Valg af dirigent – 2. Formandens beretning – 3. Aflæggelse af regnskab – 4. Budgetforslag for 2017 - 5. Behandling af indkomne forslag – 6. Valg af bestyrelse – 7. Valg af revisorer – 8. Valg af suppleanter – 9. Eventuelt.

Ad 1. Niels Bruun – Jensen blev enstemmigt valgt som dirigent efter bestyrelsens forslag. Niels Bruun-Jensen erklærede indkaldelsen for lovligt varslet.

Ad 2. Bestyrelsens beretning**/** v. formanden Lene Lone Pedersen**:**

Formanden indledte med at orientere om hvad der generelt sker i kommunen – med afsæt i det møde som Odsherred kommune afholdte d. 20. august i år med sommerhusgrundejerforeningerne:

Borgmester Thomas Adelskov indledte mødet med at orientere om at:

* Teleselskaberne nu havde indrømmet at mobildækningen i Odsherred kommune ikke fungerede tilfredsstillende, hvorfor det var aftalt, at de opsatte yderligere 5 nye master og hvis der fortsat var behov for flere master opsatte kommunen dem. I forbindelse med opsættelse af de fem nye master var der indløbet klager til Naturklagenævnet over de tre af masternes placering.
* Der arbejdes fortsat med at inddrage sommerhusejerne i kommunens udviklings- og planarbejde.

Herudover blev det fra Odsherred kommune oplyst at:

* Der er 121 Geoparker i Verden, det forventes at der godkendes en Geopark i Jylland, så vil der være 2 Geoparker i Danmark.
* Kommunen er ved at udarbejde en ny trafikplan. Der blev henstillet til, at vi beskærer træer så der er passage på vejene.
* Havvindmølleparken i Sejerøbugten er droppet. Det skete på baggrund af massive protester fra lokale folk og grundejerforeninger samt at en miljøundersøgelse ikke kunne udelukke, at sortænder kunne lide stor skade.
* Der er arbejdes med en ny ambitiøs plan for Nykøbing Havn – som det vil tage mange år at realisere.
* Etablering af 2-1 veje, der er etableret flere af den slags veje i kommunen.
* Kystsikring ved Isefjordsstien. Projektet er løbet ind i mange problemer og er p.t. sat i stå.

SOL – Sommerhusområdet for Odsherreds landligger – oplyste at:

* Der i kommunens budget i 2016 og 2017 er afsat en udviklingspulje årligt på kr. 300.000 som bla. har resulteret i, at der i Rørvig Havn er opsat et nyt trækspil og borde og bænke på Gniben.
* De har besluttet at kontakte SEAS om den prispolitik de fører, hvor abonnementet er væsentligt højere end i andre energiselskaber.

Referat af mødet med Odsherred kommune kan ses på Odsherred kommunes hjemmeside www. Odsherred.dk, i menuen under politik, byrådet, råd og nævn og endelig SOL.

Så til os selv her i grundejerforeningen:

Det helt store issue i år har været vedligeholdelse af vejene. Regnskyllene har været hårde ved vejene. Vejene blev udbedret i forsommeren. Arbejde viste sig at være meget mere omfattende end først antaget, og blev derfor meget dyrere end budgetforudsat – det kan bemærkes, at de grundejere der har fået udført byggerier der har belastet vejene enten har udbedret vejene eller indbetalt et bidrag til udbedringen. Der blev brugt 75 tons grus på de 3 veje og det er kørt ned så det danner et fast underlag.

Hvad angår de to veje – Langesøvej og Skansehage Tværvej plejer kommunen at indkalde til årligt vejsyn. Det har ikke fundet sted, vi har rykket kommunen, men der er lang svartid!

Kommunen har kontaktet os om vi vil deltage i en forsøgsordning med affaldssortering med genbrugsøer til tørt affald. Genbrugsøer er containere der graves ned i jorden. Baggrunden herfor er kommunens mål om at 50 o/o af alt affald skal genanvendes inden 2022 og at de store skraldevogne ikke kan køre på de små sommerhusveje. Efter nogen betænkningstid foreslog vi, at den offentlige parkeringsplads ind mod kolonien kunne være et forslag, så kunne genbrugsøerne anvendes af flere, men naturligvis under forudsætning af at samtlige berørte var indforstået hermed. Siden har vi ikke hørt noget fra kommunen herom.

Efter at strandarealet slås 1 x årligt, har vi holdt rosa ragusa nede, nikkende kobjælde er kommet frem ligesom lyngen er begyndt at spire igen.

Sammen med referatet vil der blive udsendt en oversigt over foreningens medlemmer med navne, adresser, mailadresser og telefonnumre.

Bestyrelsen erindrede om at:

* Både mm. der henligger på stranden skal være fjernet fra stranden senest d. 1. nov. hvert år.
* Huske at max. hastigheden på vores veje er 20 km. – jvf. vedtægterne.

Formanden afsluttede med at det generelle indtryk er, at vi alle passer godt på vores dejlige lokalområde til glæde og gavn for os alle – og takkede de personer der stiller sig til rådighed for grundejerforeningens arbejde, dvs. dirigent, revisorer, suppleanter og bestyrelsen.

Som sædvanlig modtager bestyrelsen gerne forslag og ideer til aktiviteter mm!

### Medlemmernes spørgsmål og kommentarer til årsberetningen:

Per Nielsen foreslog at der lå grusbunker på nogle parceller og stillede sin egen parcel Forårsvej 7 til rådighed herfor. Det samme gjorde Leni Winther-Hinge Sommervej 19.

Beretningen blev godkendt.

# Aflæggelse af regnskab for perioden 2015.

Kasserer Richard Jørgensen gennemgik det udsendte og reviderede regnskab. Regnskabet blev godkendt af generalforsamlingen.

# Ad 4. Budgetforslag for 2017.

Kassereren gennemgik budgettet grundigt. Budgetforhøjelsen til kr. 800 skyldes, at vejreparationen i 2016 har drænet kassen, hvorfor der er behov for at fylde den op, så de løbende udgifter kan betales. Det er bestyrelsens håb, at det er en midlertidig kontingentforhøjelse.

Budgettet blev vedtaget og kontingentet udgør kr. 800,00 årligt.

# Ad 5. Behandling af indkomne forslag

Der var ikke modtaget nogen forslag.

# Ad. 6. Valg af bestyrelse

Bestyrelsen og suppleanter sidder for et år ad gangen.

Lene Lone Pedersen, Richard Jørgensen og Torsten Rasmussen var villige til genvalg, hvilket forsamlingen enstemmigt tilsluttede sig. Suppleant - Per Nielsen og Bente Bech - blev også genvalgt.

# Ad. 7. Valg af revisorer

Michael Bruhn og Bjarne Sørensen blev genvalgt

# Ad. 8. Valg af revisorsuppleant

Åse Christensen blev også genvalgt.

# Ad. 9. Eventuelt

Inge Dahlberg efterlyste, om man kunne foretage sig noget i forhold til de lystfiskere der stod ved strandbredden som tabte deres blink i vandet – de kunne trædes op i foden. Det var der ikke umiddelbart noget svar på.

**Næste års generalforsamling finder sted søndag d. 27. august 2017.**

**Dirigent: Niels Bruun - Jensen Referent: Lene Lone Pedersen Formand: Lene Lone Pedersen**  **Kasserer: Richard Jørgensen**